Ants Salum

Ants-Vihur Salum (4. detsember 1923 Ahja, Tartumaa – 29. detsember 2012 Viljandi) oli eesti pedagoog, kultuurielu edendaja ja uurija.

Ta oli Viljandi kultuuriakadeemia audoktor, Memento Viljandi ühenduse juhatuse esimees ja Eesti Kongressi liige.

 Elulugu 
Salum sündis metsniku perekonnas. Tema lapsepõlv möödus Missos. Koolis käis ta Pugola algkoolis Võrumaal, Võru reaalkoolis ja Hugo Treffneri Gümnaasiumis. 

Ta jagas oma põlvkonnakaaslaste saatust, keda nii Saksa kui ka Nõukogude okupatsioon muserdasid. Aastatel 1946–1950 viibis ta represseerituna Komi ANSV-s. Neist aastaist on ta pikemalt kirjutanud on autobiograafilises teoses "Raiusin kõik raamatusse".

Pärast kodumaale naasmist oli tal kohanemisraskusi: tal tuli otsida oma kohta uue süsteemi tingimustes ja õppida ülikoolis. Kõige kiuste lõpetas Salum 1959. aastal Tartu Riikliku Ülikooli vene filoloogina ja asus pedagoogilisele tööle.

1960. aastast oli ta üle 40 aasta seotud Viljandi Kultuurharidustöö Kooli ning selle järglastega. Salum õpetas vene ja balti kirjandust, teatriajalugu, eesti kultuurilugu ning genealoogiat. Lisaks pedagoogitööle oli ta aastatel 1961–1968 kaugõppeosakonna juhataja ning 1997–2003 Viljandi kultuurikolledži teadusnõukogu esimees. 2001. aastal sai ta Viljandi kultuurikolledži audoktoriks.

Looming
Ta tõlkis vene luulet (eraldi raamatuna ilmus 1987. aastal Sergei Jessenini poeem "Anna Snegina""Anna Snegina", avaldas artikleid vene–eesti kirjandussuhetest ning uuris Ain Rannaleedi elu ja loomingut.Ain Rannaleedi luulekogud aastatel 1978 ja 2006

Ta kirjutas teatri- ja kirjanduskriitikat ning koostas seitse suguvõsalugu ja arvukalt loengukonspekte. 

Oma eluteest on Salum andnud üksikasjaliku ülevaate kaheköitelises mälestusteoses "Raiusin kõik raamatusse"."Raiusin kõik raamatusse" Ilmamaa. 2005. ISBN 9985771478 See on noore mehe lugu, kelle elukäik sarnaneb tema kaasaegsete omadega. Autor jutustab siiralt oma maailmapildi ja -vaate kujunemisest, püüdlustest ja pettumustest, sõprusest ja armastusest.
Artikleid
 Ants Salum: hindamatu raamatusari. Sakala, 18. jaanuar 2010

 Harrastused ja seltsielu 
 1961–1994 meeskoor Sakala laulja, koori juhatuse esimees (1973–1976 ja 1978–1985),
 1975–1995 Eesti Raamatuühingu Viljandi osakonna esimees
 1989–2012 Memento Viljandi ühenduse juhatuse esimees 
 1990–1992 Eesti Kongressi liige 
 1993–1996 Viljandi linnavolikogu liige ja kultuurikomisjoni esimees.

 Tunnustus 
 1989 – Eesti NSV teenelise kultuuritegelase aunimetus 
 1999 – Riigivapi V klassi teenetemärk
 2002 – Eesti Punase Risti V klassi teenetemärk
 2003 – Viljandi linna teenetemärk

 Isiklikku 
Salum oli kaks korda abielus. Tema esimene abikaasa oli kunstiajaloolane Linda Alekõrs. Ta on ajakirjanik Madis Salumi isa. Ta on ajakirjanike Piret Kooli ja Kärt Anvelti ning muusik Tanel Liibergi vanaisa.

 Viited 

 Välislingid 
Eesti kommunismiohvrid 1940–1991
Haud Viljandi Toome kalmistul

Kategooria:Eesti pedagoogid
Kategooria:Eesti kultuuritegelased
Kategooria:Eesti kultuuriloolased
Kategooria:Viljandi maakonna pedagoogid
Kategooria:Hugo Treffneri Gümnaasiumi vilistlased
Kategooria:Tartu Ülikooli ajaloo-keeleteaduskonna vilistlased
Kategooria:Eesti NSV teenelised kultuuritegelased
Kategooria:Eesti Kongressi liikmed
Kategooria:Eesti represseeritud isikud
Kategooria:Riigivapi V klassi teenetemärgi kavalerid
Kategooria:Eesti Punase Risti V klassi teenetemärgi kavalerid
Kategooria:Sündinud 1923
Kategooria:Surnud 2012
Kategooria:Viljandi Toome kalmistule maetud